Béžová

Béžová je označenie farby, ktorá je svetlo sivá so žltými a hnedými tónmi. Pochádza z výrazu beige, ktorý znamená vo francúzštine surovú ovčiu vlnu. Ako pomenovanie farby toto slovo pravdepodobne prvýkrát použil Edmond de Goncourt v románe La Fille Elisa (1877).http://www.paulnoll.com/Books/Clear-English/color-006-Beige.html Pôvodne bola béžová synonymom k ecru, neskôr sa začali obe farby rozlišovať. Béžová je farba púštneho piesku, ťavej srsti, kávy s mliekom alebo tmelu. Je vnímaná ako upokojujúca farba, používaná často v interiéroch, v béžových odtieňoch sa vyrába rad elektronických zariadení, preto v angličtine udomácnil výraz beige box ako označenie pre osobné počítač.https://www.theguardian.com/technology/2002/may/09/shopping.onlinesupplement Ako neutrálna farba ponúka v odievaní množstvo kombinácií.https://www.modnipeklo.cz/barvy/bezova/ V angloamerickom slangu symbolizuje béžová farba nudu, priemernosť a konformitu.http://www.urbandictionary.com/define. php? term = Beige

 Podľa astronómov Karla Blazebrooka a Ivana Baldryho z americkej Univerzity Johnsa Hopkinsa je základnou farbou vesmíru svetlo béžová, tzv. Cosmic latte.https://www.novinky.cz/veda-skoly/184205-vesmir-meni-barvu-ted- je-bezovy.html
 Duke Ellington nazval svoju skladbu z roku 1943, inšpirovanú históriou Afroameričanov, Black, brown and beige (Čierna, hnedá a béžová).
 Vlajka amerického štátu Delaware je azúrovo modrá s béžovým kosoštvorcom nesúcim štátny znak.http://www.netstate.com/states/symb/flags/de_flag.htm
 Druh žraloka Parmaturus Bigus bol pomenovaný podľa svojho béžového sfarbenia.
 Pravidelná bilančná správa amerického Federálneho rezervného systému je známa ako Béžová kniha.http://www.akcie.cz/slovnik/bezova-kniha

 Odtiene béžovej 
 Khaki
 Taupe
 Široneri, japonský výraz pre farbu prírodného hodvábu
 Buff (farba nevyčistenej byvolej kože), béžová prechádzajúca do okrovej
 Krémová
 Slonovinová
 Vanilková

 Referencie 

 Zdroj 

Kategória:Farby